Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komission asetuksen (EY) N:o 70/2001 nojalla myönnetystä valtiontuesta

(2004/C 69/13)

(ETA:n kannalta merkityksellinen teksti)

Tuen numero: XS 34/03

Jäsenvaltio: Yhdistynyt kuningaskunta

Alue: Yorkshire ja Humber

Tukiohjelman nimike tai yksittäisen tuen saaneen yrityksen nimi: Kehittyneet mittauslaitteet tehdasteollisuudessa

Oikeusperusta: Local Government Act 2000

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 2003: 22000 GBP

2004: 20000 GBP

Total: 42000 GBP

(EAKR + UK:n rahoitusosuus)

Yritykset eivät voi saada tukea yli 2000:ta puntaa

Tuen enimmäisintensiteetti: Ohjelmalla tuetaan pk-yritysten käyttämiä konsulttipalveluja. Konsulttipalveluihin myönnetyn tuen enimmäisintensiteetti ei voi ylittää 50:tä %

Täytäntöönpanopäivä: 10. maaliskuuta 2003

Tukiohjelman tai yksittäisen tuen kesto: 31. joulukuuta 2004 asti

Tuen tarkoitus: Tukea myönnetään kustannuksiin, joita pk-yrityksille aiheutuu kehittyneiden mittauslaitteiden käyttöön tarvituista erityisistä neuvontapalveluista, joiden tavoitteena on edistää tietokoneavusteisten mittauslaitteiden käyttöä tehdasteollisuudessa.

Yritysten neuvominen niiden nykyisten järjestelmien tarkistamisessa. Tavoitteena on auttaa pk-yrityksiä pääsemään uusille markkinoille ja/tai parantamaan bruttoarvonlisäyksen tuottavuutta

Alat, joita tuki koskee: Tehdasteollisuus, ei kuitenkaan pk-yrityksiä koskevan asetuksen (EY) N:o 70/2001 mukaisesti tuen ulkopuolelle suljetut alat

Tuen myöntävän viranomaisen nimi ja osoite: David Todhunter

Chief Executive Officer

Kirkdale Industrial Training Services (KITS) Kirkdale House

Armytage Road

Brighouse West Yorkshire HD6 1QF United Kingdom

Tuen numero: XS 91/01

Jäsenvaltio: Yhdistynyt kuningaskunta

Alue: Skotlanti (Scottish Local Authorities (SLA's))

Tukiohjelman nimike tai yksittäisen tuen saaneen yrityksen nimi: Property Support for SMEs (Skotlanti)

Oikeusperusta: Local Government Scotland Act 1973; Section 171, Local Government etc. (Scotland) Act 1994

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Kaikki ohjelmasta aiheutuvat kustannukset, käyttöönotettujen vakuuksien kustannukset mukaan luettuna, katetaan Skotlannin paikallisviranomaisten (Scottish Local Authorities) tavanomaisista varoista. Vuosikustannusten arvioidaan olevan noin 15 miljoonaa Englannin puntaa

Tuen enimmäisintensiteetti: Kaikki myönnetyt tuet ovat komission asetuksen (EY) N:o 70/2001 4 artiklan (investointituki) mukaisia.

Myönnettävän tuen määrä vaihtelee kulloisenkin ehdotuksen arvioinnin mukaan. Arvioinnissa selvitetään tuen tarve ja parhaiten soveltuva tukimuoto. Tuen määrä on hankkeen toteuttamiseksi välttämätön vähimmäismäärä.

Tuki rajoittuu tukikelpoisiin menoihin, jotka liittyvät suoraan ja yksinomaan liikekiinteistöjen kehittämiseksi tehtyihin investointeihin. Näitä investointeja ovat:

Tonttimaa. Todellinen ostohinta tai markkina-arvo sen mukaan, kumpi näistä on alhaisempi.

Rakentaminen. Erilaisille liikeyrityksille soveltuvien toimitilojen rakennuskustannukset.

Infrastruktuuri ja palvelut. Kiinteistön infrastruktuurin ja siihen liittyvien palvelujen tarjoamisesta aiheutuvat todelliset kustannukset.

Kiinteistönkehittäjän palkkio. Kiinteistönkehittäjän palkkio, jonka määrä on kehityshankkeen lajin ja laajuuden sekä hankkeeseen liittyvien riskien kannalta tarkoituksenmukainen. (Kiinteistönkehittäjän palkkiota ei oteta huomioon, jos kehittäjänä on tilojen tai tontin omistaja tai haltija.)

Rahoituskulut. Hankkeeseen suoraan ja yksinomaan liittyvät korkokulut tai muut vastaavanlaiset rahoituskulut.

Asiantuntijapalkkiot jne. Kaikki muut hankkeen aikana aiheutuneet kulut, mukaan lukien suunnittelupalkkiot, markkinointi- ja myynninedistämiskulut ja myynti- tai vuokrauskulut, jotka liittyvät suoraan ja yksinomaan hankkeeseen.

Tuki lasketaan prosenttiosuutena tukikelpoisista kustannuksista. Tuki-intensiteetit eivät ylitä seuraavia enimmäismääriä.

>TAULUKON PAIKKA>

Hankkeen tuki voi olla muodoltaan mitä tahansa EY:n suuntaviivoissa sallittua tukea, johon kuuluvat mm. avustukset, matalakorkoiset lainat, korkotuet, takaukset, yhteisiin kehityshankkeisiin tehdyt pääomasijoitukset sekä edulliset palvelut. Jos tuki myönnetään muussa muodossa kuin avustuksena, tuen avustusekvivalentti lasketaan EY:n suuntaviivojen ja tiedonantojen mukaisesti.

Kiinteistökehittämistä varten tarkoitettu avustus:

Ohjelman tärkein tukimuoto on tasaava kiinteistökehittämisavustus, joka on tarkoitettu markkina-arvon ja hankkeen todellisten kustannusten välisen erotuksen kattamiseen. Hankkeelle myönnettävän tuen enimmäismäärä on tukikelpoisten kustannusten ja markkina-arvon välinen erotus. Tuki ei kuitenkaan koskaan ylitä kulloinkin sovellettavaksi tulevaa enimmäisintensiteettiä. Tuen määrä on hankkeen toteuttamiseksi välttämätön vähimmäismäärä.

Ennen kehittämisavustuksen tarjoamista riippumaton arvioija (Chartered Surveyor) arvioi Skotlannin paikallisviranomaisten toimeksiannosta markkina-arvon ja kustannusarvion. Avustukset maksetaan yleensä sillä ehdolla, että kaikista rakennustöistä on järjestetty tarjouskilpailu, jos tätä edellytetään julkisia hankintoja koskevassa EY:n lainsäädännössä. Jos tarjouskilpailu ei ole mahdollinen tai tarkoituksenmukainen(1), riippumattomat arvioijat todentavat, että kustannukset eivät ylitä markkina-arvoa.

Yhteisyritykset:

Tukea voidaan myöntää myös Skotlannin paikallisviranomaisten ja yksityissektorin yhteistyönä toteutettaviin yhteisyrityshankkeisiin. Skotlannin paikallisviranomaiset pyrkivät toimimaan markkinasijoittajina, jotka jakavat riskit ja tuotot yksityisyrityksen kanssa riippumattoman arvioijan tai tilintarkastajan vahvistamien kaupallisten perusteiden mukaisesti. Tämänkaltaisiin tapauksiin ei liity tukea. Skotlannin paikallisviranomaiset saattavat kuitenkin joissakin tapauksissa tyytyä sellaiseen osaan hankkeen tuotosta, joka on pienempi kuin mihin markkinasijoittaja tyytyisi, varmistaakseen yksityissektorin osallistumisen hankkeeseen. Tällöin tuen avustusekvivalentti lasketaan soveltuvien menetelmien mukaisesti ja sen vahvistaa riippumaton arvioija tai tilintarkastaja. Tuen määrän on oltava yksityissektorin osallistumisen varmistamiseksi välttämätön vähimmäismäärä, eikä tuki saa ylittää enimmäisintensiteettiä.

Yksityissektorin kumppani on valittava tarjouskilpailun perusteella paitsi silloin, kun kiinteistönkehittäjä itse omistaa työmaan tai se on kiinteistönkehittäjän laillisessa hallinnassa. Tällöin vaaditaan, että hankkeen toteuttamiseksi tarvittavan tuen määrän todentaa riippumaton arvioija tai tilintarkastaja.

Kiinteistökehittämistä varten tarkoitettu rahoitustuki:

Kyseessä on avustus tai laina, jolla tuetaan sellaisten kiinteistökehittämishankkeiden rahoituskustannuksia, jotka eivät muuten olisi taloudellisesti kannattavia. Tukea myönnetään hankkeen keston ajaksi, ja sitä voidaan käyttää ainoastaan tukikelpoisten investointikustannusten rahoittamiseen. Avustus tai laina ei saa ylittää tuen enimmäisintensiteettiä.

Täytäntöönpanopäivä: 15. lokakuuta 2001

Tukiohjelman tai yksittäisen tuen kesto: 31. joulukuuta 2006 asti

Tuen tarkoitus: Skotlannin paikallisviranomaisilla on useita lakisääteisiä tehtäviä kuten Skotlannin talouskehityksen edistämien. Pk-yritysten kiinteistötukiohjelman tarkoituksena on näiden tehtävien mukaisesti edistää pk-yritysten harjoittamaa yksityissektorin kiinteistökehittämistä ja -sijoittamista. Ohjelmalla tasapainotetaan markkinoilla esiintyvää teollisuus- ja liikekiinteistöjen puutetta tukemalla kiinteistökehittämistä harjoittavia pk-yrityksiä erilaisin menetelmin. Tukea voidaan myöntää sekä spekulatiiviseen että tilaustyönä toteutettavaan kiinteistökehittämiseen. Pitkän aikavälin tavoitteena on edistää Skotlannin eri alueet kattavien itsenäisesti toimivien kiinteistömarkkinoiden luomista.

Ohjelmasta tukea saavien hakijoiden on oltava asetuksen (EY) N:o 70/2001 liitteessä I vahvistetun pk-yrityksen määritelmän mukaisia. Pk-yritykset määritellään yrityksiksi,

- joiden palveluksessa on alle 250 työntekijää,

- joiden vuosiliikevaihto on enintään 40 miljoonaa euroa tai taseen loppusumma on enintään 27 miljoonaa euroa

- ja jotka täyttävät liitteessä I määritellyn riippumattomuusvaatimuksen.

Kun on tarpeen tehdä ero pienten ja keskisuurten yritysten välillä, "pieni yritys" määritellään liitteen I mukaisesti

Alat, joita tuki koskee: Ohjelma on suunnattu ensi sijassa kiinteistöalalle ja erityisesti spekulatiivista kiinteistökehittämistä harjoittaville pk-yrityksille. Spekulatiivisessa kehittämisessä kiinteistönhaltijaa ei tunneta ennakolta. Tukea voidaan myöntää myös silloin, kun pk-yritys kehittää kiinteistöjä "tilaustyönä" omaan käyttöönsä.

Tukea myönnetään seuraaville aloille vain, jos tuki ei ole ristiriidassa kyseisen alan suuntaviivojen kanssa:

- moottoriajoneuvot

- synteettikuidut

- liikenne

Ohjelmasta ei myönnetä tukea seuraaville aloille:

- maatalous

- kalatalous ja vesiviljely

- laivanrakennus

- hiili- ja terästeollisuus

Tuen myöntävän viranomaisen nimi ja osoite: Yhteystiedot ovat saatavissa seuraavasta osoitteesta: Owen Wilton

Senior Executive

Renfrewshire Council Cotton Street Paisley PA1 1LL United Kingdom Puhelin (44-141) 842 54 16

Tuen numero: XS 107/02

Jäsenvaltio: Itävalta

Alue: Kärnten (Wolfsberg/Lavanttal, tavoite 2 -alue)

Tukiohjelman nimike tai yksittäisen tuen saaneen yrityksen nimi: 26.9.2002/15.10.2002 tehty sopimus; Curat Immobilien GmbH ja Thermalbad Weißenbach GmbH

Oikeusperusta: Vertrag vom 26.9.2002/15.10.2002 zwischen der Stadtgemeinde Wolfsberg und der Curat Immobilien GmbH und der Thermalbad Weißenbach GmbH

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 2003: 2 × 157121 euroa;

2004: 157121 euroa

Tuen enimmäisintensiteetti: 37,39 % EU:n kilpailulainsäädännön nojalla

Täytäntöönpanopäivä: 2003

Tukiohjelman tai yksittäisen tuen kesto: 1. osasuoritus sen jälkeen, kun hankkeesta on toteutettu 50 %, aikaisintaan 31.3.2003

2. osasuoritus sen jälkeen, kun hankkeesta on toteutettu 75 %, aikaisintaan 31.8.2003

3. Osasuoritus sen jälkeen, kun hankkeesta on toteutettu 100 %, aikaisintaan 31.1.2004.

Tuen tarkoitus: Investointien edistäminen

Alat, joita tuki koskee: Muut palvelut

Tuen myöntävän viranomaisen nimi ja osoite: Stadtgemeinde Wolfsberg Kaiser-Franz-Josef-Quai 1 A - 9400 Wolfsberg ( Kärnten )

Tuen numero: XS 115/01

Jäsenvaltio: Saksa

Alue: Sachsen-Anhaltin osavaltio

Tukiohjelman nimike tai yksittäisen tuen saaneen yrityksen nimi: Sachsen-Anhaltin osavaltion suuntaviivat avustusten myöntämiseksi yhteistyöhankkeiden ja verkostojen tukemiseen

Oikeusperusta: Mittelstandsförderungsgesetz (MFG) vom 27. Juni 2001 (GVBl. LSA Nr. 27/2001) Verwaltungsvorschriften zu § 44 der Landeshaushaltsordnung (VV-LHO, RdErl. des MF vom 9.8.1991, MBl. LSA S. 721, zuletzt geändert durch RdErl. des MF vom 1.2.2001, MBl. LSA S. 24)

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 1,25 miljoonaa euroa

Tuen enimmäisintensiteetti: 50 prosenttia tukikelpoisista kustannuksista

Täytäntöönpanopäivä: välittömästi

Tukiohjelman tai yksittäisen tuen kesto: 31. joulukuuta 2006 saakka

Tuen tarkoitus: Tuen tarkoituksena on tukea yritysten yhteistyöhankkeita, joiden yhteydessä yritykset kuitenkin säilyvät liiketoiminnallisesti itsenäisinä. Suunniteltu tuki myönnetään avustuksena neuvonta- ja investointitukien muodossa. Tukikelpoisia ovat kullekin hakijalle yhteistyön käynnistämisestä syntyvät lisäkustannukset. Tuki ei saa kohdistua kuluihin, joita yhteistyöhön osallistuville yrityksille itselleen aiheutuu yhteistyön yhteydessä

Alat, joita tuki koskee: Kaikki talouden alat poikkeusasetuksen 1 artiklan 1 kohdan mukaisesti

Tuen myöntävän viranomaisen nimi ja osoite: Ministerium für Wirtschaft und Technologie des Landes Sachsen-Anhalt Hasselbachstraße 4 D - 39104 Magdeburg

Muut tiedot: Avustuksen saajien on esitettävä tavanomaiset, Sachsen-Anhaltin talousarviolainsäädännön mukaiset todisteet tuen käytöstä. Vuosittain esitettävässä raportissa on selvitettävä, millaisia tuloksia toimenpiteillä on saavutettu ja miten tuen tavoitteiden saavuttaminen edistyy

(1) Täysin kilpailutettu hankinta ei ehkä ole tarkoituksenmukainen silloin, kun yritykset ovat jo pitkään toimineet tiettyjen rakennusurakoitsijoiden, neuvonantajien ja tavarantoimittajien kanssa. Nämä yritykset saattavat olla halukkaita toteuttamaan investoinnin vain, jos ne voivat toimia vakiintuneiden yhteistyökumppaniensa kanssa. Tämänkaltaisessa yhteistyössä suuri osa kustannuksista kuuluu kuitenkin tarjousmenettelyn piiriin tehtäessä alihankintajärjestelyjä. Riippumattomat asiantuntijat todentavat jäljellä olevien kustannusten markkina-arvon. Valtiontuesta N:o 656/99 25. lokakuuta 2000 tehdyssä komission päätöksessä hyväksytään, että täysin kilpailutettu hankinta ei tällaisissa olosuhteissa ehkä ole mahdollinen.